የሰኔ 3 ማለዳ ዜናዎች
 የብሄራዊ ሊግ የምድብ ድልድል ከ20 ቀናት በኋላ እንደሚወጣ ፌዴሬሽኑ አስታውቋል፡፡ ወደ ፕሪሚየር ሊግ ለመግባት በ24 ክለቦች መካከል የሚደረገውን ፉክክር ድሬዳዋ እንድታስተናግድ መመረጧ የሚታወስ ሲሆን ከየዞናቸው (ብሄራዊ ሊጉ በ8 ዞኖች ተከፋፍሎ እየተካሄደ ይገኛል) ከ1ኛ እስከ 3ኛ ደረጃ ይዘው ያጠናቀቁ በአጠቃላይ 24 ቡድኖች በ6 ምድብ ተከፍለው የማጠቃለያ ውድድራቸውን ያደርጋሉ፡፡በፌዴሬሽኑ መረጃ መሰረት የምድብ ድልድሉን እጣ የማውጣት ስነ ስርዓት ሐምሌ 23 ቀን 2007 ዓ.ም በድሬዳዋ ስፖርት ኮሚሽን አዳራሽ ይካሄዳል፡፡ በቀጣዩ ቀን (ሐምሌ 24) ውድድሩ በይፋ ይጀመራል፡፡ እስከ ነሃሴ 17 የሚቆየውን ውድድር በበላይነት የሚያጠናቅቁ ሁለት ክለቦችም ለከርሞ በፕሪሚየር ሊጉ ወልድያ እና ሙገርን ተክተው ይወዳደራሉ፡፡
የኢትዮጵያ ከ20 ዓመት በታች ብሄራዊ የሴቶች እግር ኳስ ቡድን በአለም ዋንጫ ማጣሪያ የመጀመሪያ ጨዋታውን ለማድረግ ዛሬ 3፡00 ላይ ወደ ያውንዴ በሯል፡፡ ወደ ያውንዴ ያመራው ይለኡካን ቡድን ይህንን ይመስላል፡፡ የኢትዮጵያ እግር ኳስ ዳኞችና ታዛቢዎች ማህበር ዓመታዊ ጠቅላላ ጉባኤ ሐምሌ 4 ቀን 2007 ዓ.ም ከጠዋቱ 2፡30 ጀምሮ በራስ ሆቴል እንደሚካሄድ የኢትዮጵያ እግርኳስ ፌዴሬሽን አስታውቋል፡፡ 